CELEX: 52010PC0018
Language: sl
Date: 2010-02-05
Title: Predlog sklep Sveta XX o pooblastilu držav članic za pristop h Konvenciji o mednarodnih razstavah, podpisani 22. novembra 1928 v Parizu in dopolnjeni s protokoli z dne 10. maja 1948, 16. novembra 1966, 30. novembra 1972 ter spremembo z dne 24. junija 1982 in spremembo z dne 31. maja 1988 EN .

Pomembno pravno obvestilo

|

52010PC0018

Predlog sklep Sveta XX o pooblastilu držav članic za pristop h Konvenciji o mednarodnih razstavah, podpisani 22. novembra 1928 v Parizu in dopolnjeni s protokoli z dne 10. maja 1948, 16. novembra 1966, 30. novembra 1972 ter spremembo z dne 24. junija 1982 in spremembo z dne 31. maja 1988 EN .  /* KOM/2010/0018 končno - NLE 2010/0015 */  

	[pic] | EVROPSKA KOMISIJA |Bruselj, 5.2.2010COM(2010)18 konč.2010/0015 (NLE)PredlogSKLEP SVETAXXo pooblastilu držav članic za pristop h Konvenciji o mednarodnih razstavah, podpisani 22. novembra 1928 v Parizu in dopolnjeni s protokoli z dne 10. maja 1948, 16. novembra 1966, 30. novembra 1972 ter spremembo z dne 24. junija 1982 in spremembo z dne 31. maja 1988EN.OBRAZLOŽITVENI MEMORANDUM1. Ozadje predloga-  Razlogi za predlog in njegovi ciljiRepublika Latvija je izrazila željo, da pristopi h Konvenciji o mednarodnih razstavah, podpisani 22. novembra 1928 v Parizu in dopolnjeni s protokoli z dne 10. maja 1948, 16. novembra 1966, 30. novembra 1972 ter spremembo z dne 24. junija 1982 in spremembo z dne 31. maja 1988 (v nadaljnjem besedilu: Pariška konvencija).Ker Pariška konvencija ureja vidike, ki spadajo v carinsko zakonodajo Evropske unije, mora država članica, ki želi pristopiti k navedeni konvenciji, dobiti pooblastilo Unije.-  Splošno ozadjeNamen Pariške konvencije je urediti pogostost, kakovost in postopke mednarodnih razstav, ki spadajo v njeno pristojnost.Člen 16 in Priloga o „carinskih predpisih za uvoz izdelkov, ki jih uvažajo sodelujoči na mednarodnih razstavah“ Pariške konvencije zahtevata, da države, ki organizirajo razstave, sodelujočim na mednarodnih razstavah omogočijo začasni uvoz predmetov. Odobritev začasnega uvoza urejajo členi 137 do 144 Uredbe Sveta (EGS) št. 2913/92 o carinskem zakoniku Skupnosti, ki se v zvezi z razstavami izvajajo v skladu s členom 576 izvedbenih predpisov carinskega zakonika Skupnosti (Uredba Komisije (EGS) št. 2454/93).Začasni uvozni režim, kakor je določen v carinski zakonodaji Evropske unije, je v celoti skladen s Pariško konvencijo.Carinska zakonodaja Evropske unije je del trgovinske politike, določene s členom 207 Pogodbe o delovanju Evropske unije. Člen 207 določa, da so ukrepi na nacionalni ravni, vključno s sklepanjem mednarodnih sporazumov, dovoljeni zgolj, če jih Unija izrecno odobri.Podpisnice Pariške konvencije so lahko samo samostojne države, zato Evropska unija sama ne more pristopiti k njej.Ker Pariška konvencija ureja vidike, ki sodijo v carinsko zakonodajo Evropske unije, mora država članica, ki želi pristopiti k navedeni konvenciji, dobiti pooblastilo Unije.K Pariški konvenciji je do zdaj pristopilo 24 držav članic.2. Posvetovanje z zaiteresiranimi stranmi in ocena učinkaPosvetovanje z zainteresiranimi stranmi ali izvedba ocene učinka nista potrebna.3. Pravni elementi predlogaPravna podlaga sta člen 2(1) in prvi pododstavek člena 207(4) v povezavi s členom 218(6)(a) Pogodbe o delovanju Evropske unije.4. Proračunske posledicePredlog nima proračunskih posledic.2010/0015 (NLE)PredlogSKLEP SVETAz dne […]o pooblastilu držav članic za pristop h Konvenciji o mednarodnih razstavah, podpisani 22. novembra 1928 v Parizu in dopolnjeni s protokoli z dne 10. maja 1948, 16. novembra 1966, 30. novembra 1972 ter spremembo z dne 24. junija 1982 in spremembo z dne 31. maja 1988SVET EVROPSKE UNIJE JE –ob upoštevanju Pogodbe o delovanju Evropske unije ter zlasti člena 2(1) in prvega pododstavka člena 207(4) v povezavi s členom 218(6)(a) Pogodbe,ob upoštevanju predloga Komisije[1],ob upoštevanju soglasja Evropskega parlamenta[2],ob upoštevanju naslednjega:1.  Konvencija o mednarodnih razstavah, podpisana 22. novembra 1928 v Parizu in dopolnjena s protokoli z dne 10. maja 1948, 16. novembra 1966, 30. novembra 1972 ter spremembo z dne 24. junija 1982 in spremembo z dne 31. maja 1988 (v nadaljnjem besedilu: Pariška konvencija), je vzpostavila urad za mednarodne razstave. Njegov namen je urediti pogostost, kakovost in postopke mednarodnih razstav, ki spadajo v njegovo pristojnost.2.  Člen 16 in Priloga o „carinskih predpisih za uvoz izdelkov, ki jih uvažajo sodelujoči na mednarodnih razstavah“ Pariške konvencije zahtevata, da države, ki organizirajo razstave, sodelujočim na mednarodnih razstavah omogočijo začasni uvoz predmetov.3.  Določbe Pariške konvencije za začasni uvoz predmetov, ki jih uvažajo sodelujoči na mednarodnih razstavah, sodijo glede skupne trgovinske politike v izključno pristojnost Unije. Odobritev začasnega uvoza urejajo členi 137 do 144 Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti[3], ki se v zvezi z razstavami izvajajo v skladu s členom 576 Uredbe Komisije (EGS) št. 2454/93 o določbah za izvajanje Uredbe Sveta (EGS) št. 2913/92 o carinskem zakoniku Skupnosti[4].4.  Začasni uvoz, kakor je določen v carinskem zakoniku Skupnosti, je usklajen s členom 16 in Prilogo o „carinskih predpisih za uvoz izdelkov, ki jih uvažajo sodelujoči na mednarodnih razstavah“ Pariške konvencije.5.  Pariška konvencija je začela veljati 17. januarja 1931. Vse države članice niso podpisnice te konvencije. Podpisnice Pariške konvencije so lahko samo samostojne države, zato Evropska unija sama ne more pristopiti k njej.6.  Države članice, ki še niso pristopile k Pariški konvenciji, vendar to želijo storiti, morajo za to dobiti pooblastilo v skladu s pogoji iz tega sklepa –SPREJEL NASLEDNJI SKLEP:Člen 1Države članice se pooblasti, da pristopijo k Pariški konvenciji, in sicer za dele v pristojnosti Evropske unije.Člen 2Ta sklep je naslovljen na države članice.V Bruslju,Za SvetPredsednik [1] UL C , , str. .[2] UL C , , str. .[3] UL L 302, 19.10.1992, str. 1.[4] UL L 253, 11.10.1993, str. 1.